L'Ajuntament de Roquetes finalitza les obres del consultori mèdic de la Raval de Cristo.
description: Aquest dilluns 14 de juny les regidores de l'Ajuntament de Roquetes, Cinta Garcia, regidora de Qualitat de Vida i Núria Altadill, regidora d'Urbanisme i regidora del barri de la Raval de Cristo, han visitat les obres de millora del consultori mèdic de la Raval de Cristo, coincidint amb la reobertura de l'activitat a les instal·lacions. La regidora de Qualitat de Vida, Cinta Garcia, ha explicat que "les obres de millora, que s'han fet a petició del CatSalut, han consistit en l'ampliació d'una consulta polivalent, l'adaptació dels lavabos per persones amb mobilitat reduïda i la millora de l'espai per al personal". La regidora d'Urbanisme i regidora del barri de la Raval de Cristo, Núria Altadill, ha destacat que "les obres del consultori s'han fet conjuntament amb les obres que s'estan portant a terme al Casal La Ravaleta, consistents en la millora acústica i tèrmica del local, la ubicació independent de les dependències de Correus a la primera planta del casal amb accés propi des de l'exterior, i que tot plegat donarà un millor servei als veïns de la Ravaleta". Aquestes obres s'estan realitzant per mitjà de la subvenció del PAM 2020 amb un pressupost total de 352.000 €. Coincidint amb el fet que aquest dijous no hi ha servei al consultori mèdic, els serveis municipals de l'Ajuntament de Roquetes acabaran de pintar i arranjar la resta de dependències existents del consultori completant així la remodelació total del consultori.
creator: Roquetes Comunicació
creator: Antena Caro
source: L'Ebre
date: 16/06/2021
language: Català
type: image/jpeg
type: video/mp4